CELEX: 32012D0640
Language: ro
Date: 2012-10-11 00:00:00
Title: 2012/640/UE: Decizia de punere în aplicare a Comisiei din 11 octombrie 2012 privind alocarea de zile suplimentare pe mare Spaniei în cadrul diviziunilor ICES VIIIc și IXa, cu excepția Golfului Cadiz [notificată cu numărul C(2012) 7086]

17.10.2012   
            
            
               RO
            
            
               Jurnalul Oficial al Uniunii Europene
            
            
               L 284/13
            
         DECIZIA DE PUNERE ÎN APLICARE A COMISIEI
   din 11 octombrie 2012
   privind alocarea de zile suplimentare pe mare Spaniei în cadrul diviziunilor ICES VIIIc și IXa, cu excepția Golfului Cadiz
   [notificată cu numărul C(2012) 7086]
   (Numai textul în limba spaniolă este autentic)
   (2012/640/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 43/2012 al Consiliului din 17 ianuarie 2012 de stabilire, pentru 2012, a posibilităților de pescuit disponibile pentru navele din UE în privința anumitor stocuri de pește și grupe de stocuri de pește care nu fac obiectul unor negocieri sau acorduri internaționale (1), în special punctul 8 din anexa IIB,
   întrucât:
   
               (1)
            
            
               Punctul 5.1 coroborat cu tabelul I din anexa IIB la Regulamentul (UE) nr. 43/2012 specifică numărul maxim de zile în timpul cărora navele din Uniune cu o lungime totală de cel puțin 10 metri, deținând la bord unelte de pescuit reglementate (plase-pungă daneze și echipamente similare cu dimensiunea ochiului de plasă de cel puțin 32 mm și setci cu dimensiunea ochiului de plasă de cel puțin 60 mm, precum și paragate de fund) pot fi prezente în cadrul diviziunilor ICES VIIIc și IXa, cu excepția Golfului Cadiz, de la 1 februarie 2012 la 31 ianuarie 2013.
            
         
               (2)
            
            
               Punctul 8.5 din anexa IIB la Regulamentul (UE) nr. 43/2012 permite Comisiei să aloce, prin intermediul unui act de punere în aplicare, un număr suplimentar de zile pe mare în timpul cărora o navă poate fi autorizată de statul membru sub al cărui pavilion se află să fie prezentă în zonă atunci când transportă la bord oricare dintre echipamentele reglementate, pe baza încetării definitive a activităților de pescuit care a avut loc între 1 februarie 2011 și 31 ianuarie 2012.
            
         
               (3)
            
            
               La 28 iunie 2012, Spania a înaintat o cerere din care reiese că opt nave de pescuit și-au încetat definitiv activitatea între 1 februarie 2011 și 31 ianuarie 2012. Având în vedere datele prezentate și ținând cont de metoda de calcul prevăzută la punctul 8.2 din anexa menționată, 7 zile suplimentare pe mare pentru navele menționate la punctul 1 din anexa respectivă trebuie să fie alocate Spaniei pentru perioada cuprinsă între 1 februarie 2012 și 31 ianuarie 2013.
            
         
               (4)
            
            
               Măsurile prevăzute de prezenta decizie sunt conforme cu avizul Comitetului pentru pescuit și acvacultură,
            
         ADOPTĂ PREZENTA DECIZIE:
   Articolul 1
   Numărul maxim de zile pe mare în timpul cărora o navă care arborează pavilionul Spaniei poate fi autorizată să fie prezentă în diviziunile ICES VIIIc și IXa, cu excepția Golfului Cadiz, având la bord oricare dintre uneltele de pescuit reglementate și căreia nu i se aplică niciuna dintre condițiile speciale enumerate la punctul 6.1 din anexa IIB la Regulamentul (UE) nr. 43/2012, în conformitate cu tabelul I din respectiva anexă, crește la 157 de zile pe an.
   Articolul 2
   Prezenta decizie se adresează Regatului Spaniei.
   
      Adoptată la Bruxelles, 11 octombrie 2012.
      
         
            Pentru Comisie
         
         Maria DAMANAKI
         
            Membru al Comisiei
         
      
   
   
      (1)  JO L 25, 27.1.2012, p. 1.